Document ID: 31984R1811

*****
ΚΑΝΟΝΙΣΜΟΣ (ΕΟΚ) αριθ. 1811/84 ΤΗΣ ΕΠΙΤΡΟΠΗΣ
της 28ης Ιουνίου 1984
για την τροποποίηση του κανονισμού (ΕΟΚ) αριθ. 2226/78 περί των λεπτομερειών εφαρμογής των μέτρων παρέμβασης στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργάνωσης αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 6 παράγραφος 5 σημείο δ,
Εκτιμώντας:
ότι ο κανονισμός (ΕΟΚ) αριθ. 2226/78 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 941/84 (3), καθορίζει στο άρθρο 6 τις προϋποθέσεις που πρέπει να πληρούν τα προϊόντα που αγοράζονται από τους οργανισμούς παρέμβασης·
ότι με τον κανονισμό (ΕΟΚ) αριθ. 869/84 (4), το Συμβούλιο αποφάσισε, πειραματικά και για περίοδο τριών ετών, ότι η εφαρμογή των μέτρων παρέμβασης θα πραγματοποιείται βάσει κοινοτικής κλίμακας κατάταξης των σφαγίων χονδρών βοοειδών που καθορίζεται από τον κανονισμό (ΕΟΚ) αριθ. 1208/81 του Συμβουλίου (5)·
ότι πρέπει κατά συνέπεια να καθορισθούν οι νέες προϋποθέσεις όσον αφορά την κατάταξη, τον προσδιορισμό και τη σήμανση τις οποίες πρέπει να πληρούν τα κρέατα για να αγοράζονται από τους οργανισμούς παρέμβασης·
ότι όσον αφορά τον προσδιορισμό των προϊόντων και την παρουσίαση των σφαγίων και των ημιμορίων σφαγίου, πρέπει με σκοπό την ακρίβεια και σαφήνεια να επαναληφθούν στον κανονισμό (ΕΟΚ) αριθ. 2226/78 ορισμένες ειδικές διατάξεις που καθορίστηκαν σχετικά από τον κανονισμό (ΕΟΚ) αριθ. 1208/81·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2226/78 τροποποιείται ως εξής:
1. Το άρθρο 6 αντικαθίσταται από το ακόλουθο κείμενο:
«Άρθρο 6
1. Δύνανται να αγορασθούν μόνο τα προϊόντα που:
α) ανταποκρίνονται, όσον αφορά την αγορά των ζώντων ζώων, στις διατάξεις της οδηγίας 64/432/ ΕΟΚ·
β) ανταποκρίνονται, όσον αφορά την αγορά κρεάτων, στις διατάξεις της οδηγίας 64/433/ΕΟΚ·
γ) δεν παρουσιάζουν χαρακτηριστικά που να τα καθιστούν ακατάλληλα για αποθεματοποίηση ή περαιτέρω χρησιμοποίηση·
δ) κατάγονται από την Κοινότητα, κατά την έννοια του άρθρου 4 του κανονισμού (ΕΟΚ) αριθ. 802/68 του Συμβουλίου της 27ης Ιουνίου 1968, σχετικά με τον κοινό ορισμό της έννοιας καταγωγής των εμπορευμάτων (1)·
2. Όσον αφορά τα κρέατα, επιπλέον δύνανται να αγοράζονται μόνο τα κρέατα:
α) που δεν προέρχονται από ζώα που έχουν σφαγεί επειγόντως·
β) που πληρούν τις προϋποθέσεις που καθορίζονται στο παράρτημα ΙΙ·
γ) που έχουν ταξινομηθεί σύμφωνα με την κοινοτική κλίμακα κατάταξης που προβλέπεται από τον κανονισμό (ΕΟΚ) αριθ. 1208/81 · οι οργανισμοί παρέμβασης δεν δύνανται να τροποποιήσουν την ταξινόμηση των προοφερομένων προϊόντων·
δ) που φέρουν σήμανση όπου εμφαίνεται η κατηγορία, το είδος διάπλασης και η κατάσταση πάχυνσης. Η σήμανση αυτή πρέπει να έχει πραγματοποιηθεί με σφράγιση με μη τοξική μελάνη ανεξίτηλη και αναλλοίωτη σύμφωνα με εγκεκριμένη από τις αρμόδιες εθνικές αρχές διαδικασία. Τα γράμματα και οι αριθμοί πρέπει να έχουν τουλάχιστον δύο εκαταστά ύψος. Τα σήματα εναποτίθενται στα οπίσθια τεταρτημόρια στο άνω μέρος της εξωτερικής όψης και στα εμπρόσθια τεταρτημόρια στο ύψος του ώμου·
ε) για την εφαρμογή της διάταξης που αναφέρεται στο στοιχείο δ), το γράμμα Α καθορίζει την κατηγορία των σφαγίων νεαρών αρρένων ζώων μη ευνουχισμένων, που ορίζεται στο άρθρο 3 παράγραφος 1 πρώτη περίπτωση του κανονισμού (ΕΟΚ) αριθ. 1208/81, και το γράμμα Γ αναφέρεται στην κατηγορία σφαγίων αρρένων ζώων ευνουχισμένων, που ορίζεται στην τρίτη περίπτωση της ιδίας παραγράφου.
(1) ΕΕ αριθ. L 148 της 28. 6. 1968, σ. 1.»
2. Το άρθρο 6 α καταργείται.
3. Το παράρτημα ΙΙ αντικαθίσταται από το παράρτημα του παρόντα κανονισμού.
4. Το παράρτημα ΙΙ τροποποιείται ως εξής:
α) για τη Γαλλία: ο όρος «ONIBEV» αντικαθίσταται από τον όρο «OFIVAL».
β) προστίθεται η ακόλουθη μνεία:
«ΕΛΛΑΔΑ:
Κτηνοτροφική
οδός Βηλαρά 2
Αθήνα 10437
τηλ. 5 24 89 38, τέλεξ 221 683.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 σημεία 1 και 2 εφαρμόζεται από την 1η Νοεμβρίου 1984.
Το άρθρο 1 σημεία 3 και 4 εφαρμόζεται από την 1η Ιουλίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 1984.

Labels: 3
17